‏ה' טבת, תשפ"ה

‏5 ינואר, 2025

**מכרז פנימי/ פומב**י **157/2024**

**עו"ס לחוק הנוער (טיפול והשגחה) - האגף לשירותים חברתיים**

**ייעוד:**

עובד/ת סוציאלי/ת לפי חוק הנוער הוא/ היא עובד/ת של הרשות המקומית באגף לשירותים חברתיים אשר מונ/תה לתפקיד זה על ידי שר הרווחה.

**תיאור התפקיד ותחומי אחריות:**

* עבודה בשיתוף פעולה עם מנהל/ת המחלקה ועובד/ת סוציאלי/ת משפחה ו/או עובד/ת סוציאלי/ת ייעודית אחרת, בהתאם לחוזר מנכ"ל מספר 225 – נוהל שותפות: הסדרת עבודת עובד/ת סוציאלי/ת לפי חוק הנוער בצוות שכונתי בטיפול בילדים ומשפחות וכן על פי נהלי העבודה באגף.
* שותפ/ה לתהליך הערכת מצבם של קטינים אשר עונים לכאורה על אחת או יותר מעילות הנזקקות שבחוק הנוער (טיפול והשגחה) התש"ך -1960 , ו/או בעניינם התקבל דיווח על חשד שנעברה עליהם עבירה במסגרת חובת הדיווח הקבועה בחוק העונשין. זאת לצורך הגנה עליהם וההתערבות הטיפולית בעניינם ובעניין משפחותיהם בהקשר זה.
* מקיים/ת שיח טיפולי ישיר עם קטינים והוריהם במטרה לבצע הערכה מקצועית אודות סיכון שנשקף לקטין ודרכי הטיפול וההגנה המתאימות בעניינו, לרבות שאלת הצורך בדחיפות ההתערבות והפעלת החוק.
* משתתפ/ת בוועדות לתכנון תכניות טיפול והערכה בהרכבן המורחב וכן מקיימ/ת התייעצויות ודיונים נוספים בהתאם לצורך ולהנחיות הממונים/ות עליו/ה.
* יוזם/ת ומנהל/ת את ההליכים בבית המשפט לנוער לפי חוק הנוער (טיפול והשגחה) התש"ך -1960 בהתאם להמלצת הוועדה לתכנון תכניות טיפול והערכה (למעט במצבים חריגים שאינם סובלים דיחוי).
* מפעיל/ה אמצעי חירום, לפי סעיף 11 לחוק הנוער (טיפול והשגחה) בעניינו של קטין לאחר קבלת אישור עובדת סוציאלית מחוזית לפי חוק הנוער.
* מייעץ/ת לבעלי תפקידים במחלקה ומחוצה לה בכל הנוגע למצבים הנוגעים לקטינים בסיכון ועשויים להצריך התערבות של עובד/ת סוציאלי/ת לחוק הנוער.
* מקדם/ת הפצת ידע ומידע בקהילה אודות עבודתה העובד/ת הסוציאלי/ת לפי חוק הנוער, לרבות מצבים המחייבים דיווח בעניין קטינים בסיכון.
* פועל/ת במסגרת שעות כוננות במצבים בהם יש צורך בהתערבות דחופה של עובד סוציאלי לפי חוק הנוער לאחר שעות העבודה ובימי מנוחה .
* וכל מטלה נוספת שתוטל על ידי המנהל הישיר.

**תנאים מקדימים למינוי (תנאי סף):**

**השכלה:**

* עובד סוציאלי בעל תואר בוגר בעבודה סוציאלית.
* רישום בפנקס העובדים הסוציאליים.
* מינוי תקף בפועל של עו"ס לחוק הנוער או לחילופין התחייבויות לצאת לקורס עו"ס לחוק הנוער, וקבלת מינוי מטעם שר הרווחה והביטחון החברתי.
* תואר שני בעבודה סוציאלית- יתרון.

**ניסיון מקצועי**:

* שנתיים ניסיון בעבודה סוציאלית.
* ניסיון בתחום הטיפול במשפחות וילדים ונוער בסיכון – יתרון.
* ניסיון בעבודה במחלקה לשירותים חברתיים- יתרון.

**דרישות נוספות:**

* שפות - עברית ברמה גבוהה.
* יישומי מחשב - הכרות עם תוכנות ה-OFFICE.
* רישיון נהיגה - חובה, בתוקף.
* גמישות בשעות העבודה.

**כישורים אישיים**:

אמינות ומהימנות אישית, יחסי אנוש מעולים, בעל כושר ארגון וניהול, קפדנות ודיוק בביצוע, משמעת עצמית ומוסר עבודה גבוהים, ערנות ודריכות, יכולת קבלת החלטות, יכולת ארגון ותכנון, יכולת תיאום ופיקוח, אחריות אישית, מרץ ופעלתנות.

**מתח דרגות: דירוג:** עו"ס

**היקף משרה:** 100%

 **ס.ת:** 841100110

**כפיפות**: למנהלת האגף לשירותים חברתיים או מי מטעמה.

**הערות:**

1. בכל מקום בו מפורט תיאור תפקידים בלשון זכר, הכוונה גם ללשון נקבה. הזדמנות שווה ניתנת לאשה ולגבר, בעלי כישורים מתאימים להתמודדות על אותה משרה.
2. מינוי המועמד/ת יהיה בכפוף להיעדר ניגוד עניינים בין מילוי התפקיד ע"י המועמד/ת לבין ענייניו/ענייניה האחרים ובכפוף לסייגים להעסקת קרובי משפחה; בהתאם להוראות הדין, הנחיות וחוזרי מנכ"ל של משרד הפנים.
3. לפי נוהל לבדיקה ומניעת ניגוד עניינים עובדי הרשויות המקומיות (פורסם בחוזר מנכ"ל משרד הפנים מס' 2/2011 ביום א' בניסן התשע"א, 5 באפריל 2011)-על המועמד שייבחר למשרה מהמשרות המפורטות בנוהל למלא שאלון לאיתור חשש לניגוד עניינים ולערוך הסדר למניעת ניגוד עניינים אם יידרש וזאת כתנאי לכניסתו לתפקיד, בהתאם להוראות הנוהל.
4. לפנייה יצורפו **תעודות השכלה ו/או השתלמויות** בהתאם לנדרש בנוסח המכרז .

**אישורי העסקה** ממקומות עבודה קודמים (**על אישורי העסקה לכלול תאריכי העסקה מלאים, היקפי משרה, פירוט עיסוקיו בתפקיד וניסיונו הניהולי ככל שנדרש**) , להוכחת העמידה בתנאי הסף, והמלצות ממעסיקים קודמים.

כמו-כן, יש לצרף **קו"ח (כולל דרכי תקשורת)**, קו"ח יכללו בין השאר פירוט מלא ביחס להשכלה והניסיון המקצועי והניהולי של המועמד **והשאלון המצורף.**

**בקשות שלא יצורפו אליהם כל המסמכים הדרושים, לא תובאנה לדיון בפני וועדת הבוחנים**.

1. הליך המיון יבוצע רק למועמדים העונים על תנאי הסף בהתאם לנדרש בנוסח המכרז, והגישו מועמדותם בפרק הזמן שנקבע לכך. העמידה בתנאי הסף תבחן לפי אסמכתאות בלבד ואין די בקורות החיים להוכחת עמידה בתנאי הסף. 10 המועמדים שיוערכו כמתאימים ביותר יוזמנו לראיון בפני ועדת המכרזים.
2. הרשות המקומית תדרוש, עפ"י שיקול דעתה הבלעדי מהמועמדים, להיבחן במבחני התאמה, בעל פה או במעשה או במבחן במסגרת הגופים העוסקים בכך, טרם זימונם לוועדת המכרזים.
3. לגבי מועמדים אשר מעוניינים לשמור על סודיות מועמדותם מתבקשים לציין זאת מפורשות בפנייתם. במקרה בו הרשות תהיה מעוניינת חרף הסודיות לפנות לצדדים שלישיים לצורך מידע ו/או המלצה, תימסר הודעה על כך מראש למועמדים הנ"ל בכדי לאפשר להם להסיר מועמדותם אם יחפצו בכך.
4. מועמד עם מוגבלות זכאי לקבל התאמות הנדרשות לו מחמת מוגבלותו בהליכי הקבלה לעבודה. המועמד נדרש להעביר מידע מלא בדבר הצורך להתאמות בהליכי הקבלה לעבודה, ובכלל זה פירוט ההתאמות הנדרשות וצירוף מסמכים או חוות דעת מתאימה לעניין זה שיש בידי המועמד.
5. תינתן עדיפות למועמד המשתייך לאוכלוסייה הזכאית לייצוג הולם כשאינה מיוצגת כנדרש בקרב עובדי הרשות המקומית, אם המועמד הוא בעל כישורים דומים לכישוריהם של מועמדים אחרים. המועמד המבקש לקבל עדיפות בשל השתייכותו לקבוצת אוכלוסייה הזכאית לייצוג הולם מכוח הדין ימסור גם מידע בדבר השתייכותו לאותה קבוצה.
6. הרשות המקומית אינה מתחייבת לקבל הצעה כלשהי והיא שומרת על זכותה להפסיק בכל עת או שלב את הליכיו של מכרז זה.
7. הרשות המקומית שומרת על זכותה להאריך את המועד האחרון להגשת מועמדות למשרה האמורה.
8. על המכרז חלות ההוראות הקבועות בתקנות העיריות (מכרזים לקבלת עובדים ברשויות המקומיות), תש"ם – 1979.
9. בכפוף להוראות כל דין וקבלת כל האישורים הדרושים, המועמד שיזכה יהיה מנוע מלעסוק במקצועו במסגרת עסק פרטי ו/או בכל עיסוק אחר.
10. המועמד מתחייב שלא לעסוק ולא לטפל בכל עניין שיש בו משום ניגוד עניינים לתפקידו כעובד של עיריית מודיעין מכבים רעות.
11. ההוראות יהוו חלק בלתי נפרד מהתקשרות בין המועמד לבין עיריית מודיעין מכבים רעות.

**מועמד שלא יצרף תיעוד מתאים המאמת את הדרישות הנ"ל תיפסל מועמדותו על הסף.**

**אופן הגשת המועמדות:**

הגשת המועמדות למשרה זו הינה באמצעות **טופס מקוון בלבד** באתר הדרושים של העירייה [www.modiin.muni.il](http://www.modiin.muni.il/)

בצירוף כל המסמכים שידרשו בתהליך המקוון.

**יש לקרוא את ההנחיות לפני ובמהלך הגשת מועמדות, נדרש למלא את כל השלבים בעת הגשת המועמדות כגון: שאלון העלאת הקבצים הנדרשים ומבחן התאמה.**  **חובה לצרף טפסי הגשת מועמדות וקורות חיים ואישורים להוכחת עמידה בדרישות הסף לתפקיד, הגשת מועמדות שלא כנדרש לעיל ו/או לאחר המועד האמור, תיפסל על הסף.**

מועד אחרון להגשת מועמדות **14.1.2025** בשעה –  **12:00**

**\* המכרז נכתב בלשון זכר, אך מופנה לגברים ונשים כאחד.**